Britannian ammattipelaajien järjestö suosittelee, että opetustilanne tapahtuisi aina julkisessa tilassa ja että oppilaalle kerrotaan aina etukäteen, mitä opettaja on tekemässä.

Maailman tunnetuimpiin golfvalmentajiin kuuluva englantilainen Pete Cowan kertoo kieltäytyneensä useiden naispelaajien tekemistä yhteistyöaloitteesta. Syyksi Cowan kertoo pelon häirintäsyytteistä.

Cowan kertoo Global Golf Postin kolumnistin Lewine Mairin haastattelussa ohjaavansa valmennettaviaan tavalla, joka ei ole mahdollista ilman fyysistä kontaktia. Hän esimerkiksi näyttää kädestä pitäen missä vaiheessa kehon on oltava swingin eli lyönnin eri vaiheessa.